CELEX: 62005TJ0341
Agrikoltura
Organizzazzjoni komuni tas-swieq fis-settur tal-ħalib u tal-prodotti tal-ħalib
Tneħħija ta’ ħlas lura fuq il-prodotti kollha tal-ħalib lejn Ceuta u Melilla
Kundizzjonijiet
Prinċipju ta’ nondiskriminazzjoni
Proporzjonalità

Talba għall-annullament tar-Regolament tal-Kummissjoni (KE) Nru 909/2005, tas-16 ta’ Ġunju 2005, li jistabbilixxi l-ħlas lura
għall-esportazzjoni fis-settur tal‑ħalib u tal-prodotti tal-ħalib (ĠU L 154, p. 10), sa fejn l-anness tiegħu jinkludi lil
Ceuta u lil Melilla fost id-destinazzjonijiet miġbura taħt il-kodiċi ta’ destinazzjonijiet L 01.
Dispożittiv
1)
L-Anness tar-Regolament tal-Kummissjoni (KE) Nru 909/2005, tas-16 ta’ Ġunju 2005, li jistabbilixxi l-ħlas lura għall-esportazzjoni
fis-settur tal-ħalib u tal-prodotti tal-ħalib, huwa annullat sa fejn jinkludi lil Ceuta u lil Melilla fost id-destinazzjonijiet
miġbura taħt il-kodiċi ta’ destinazzjonijiet L 01.
2)
Il-Kummissjoni tal-Komunitajiet Ewropej hija kkundannata għall-ispejjeż.